title: Yann Queffélec
text: Yann Queffélec a zo ur skrivagner gallek a orin breizhat, ganet e Pariz, Bro-C'hall, d'ar 4 a viz Gwengolo 1949.
  
  Buhez
  Mab eo d'ar skrivagner gallek Henri Queffélec ha breur d'ar bianoourez Anne Queffélec. Dimezet e oa bet Yann Queffélec d'ar bianoourez Brigitte Engerer, ha tad d'ur verc'h ganti.
  
  E Pariz emañ ar skrivagner o vevañ, koulskoude eo chomet tomm e galon ouzh Breizh, bro e dad. Goude bezañ tremenet pep hañv e ti ar familh en Aber-Ildud (Bro-Leon) pa oa ur bugel en deus un ti bremañ e-kichen Douarnenez.
  
  Sot eo Yann Queffélec gant beajoù var vor. Pa oa yaouank en doa desket merdeiñ gant Éric Tabarly.
  
  Oberennoù
  E 1985 e oa aet gantañ ar Priz Goncourt evit e romant "Les Noces barbares".
  
  Skrivet en deus ul levr diwar-benn buhez Éric Tabarly, hag unan diwar-benn afer ar vag "Bugaled Breizh".
  
  Embannet eo bet ivez gantañ "Dictionnaire amoureux de la Bretagne" e galleg.
  
  Mennozhioù
  D'ar vanifestadeg aozet d'ar 27 a viz Gwengolo 2014 e Naoned en doa kemeret perzh Yann Queffélec, a zifenn Breizh he femp departamant.
  
  Dave ha notennoù
  
  Skrivagnerien c'hallek
  Ganedigezhioù 1949